خاریجی ایشلر ناظیری مولود چاووش اوغلو قیبریس روم ایداره‌سینه چاغیریش ائده‌رک، "اول سیز هانسی حل یولو ایسته دیگینیزه قرار وئرین، بیز موذاکیره ماساسینا گلیب تکلیف‌لریمیزی تقدیم ائدریک" دئیه دانیشدی.
چاووش اوغلو بونو قیبریس روم طرفینده " Politis"قزئتی‌نین موخبیرینه موصاحیبه‌سینده دئییب.
چاووش اوغلو بیلدیریب کی، نه‌یی موذاکیره ائتدیگیمیز باره‌ده راضی‌لیق الده ائتمه لییک. فدراسیون می، کنفدراسیون می، ایکی دؤولت‌لی می، دؤردونجو یاخود بئشینجی آلترناتیومی؟ اول اؤز آرامیزدا گؤروش کئچیریب موذاکیره چرچیوه‌سینده غیری -رسمی راضیلاشمالیییق.
روم طرفینین "صیفیر عسگر، صیفیر ضمانت" ایلکین شرطینه توخونان چاووش اوغلو "تهلوکه‌سیزلیک مسئله‌سینی ایلک باشدا موذاکیره ائتمییمیز دوزگون اولماز. باشقا موضوع لار وار، پروبلئم ساده‌جه عسگر دئییل" دئیه بیلدیریب.
قیبریس-دا ساده‌جه تورک طرفی‌نین دئییل اورتاق قبول ائدیله‌جک بیر حلین واختی‌نین گلدیگینی بیلدیرن ناظیر چاووش اوغلو فدراسیون جهدلری‌نین بوتون موذاکیره‌لرده اوغورسوز اولدوغونو خاطیرلادا‌راق، آرتیق باشقا سئچیم‌لرین موذاکیره ائدیلمه‌سی‌نین واجیب‌لیگینی دیله گتیریب.
روم لیدر نیکوس آناستاسیادس ین گوندمه گتیردیگی "قوروجو دؤولت‌لرین گوج‌لو اولاجاغی ایکی دؤولت‌لی حله اوخشایان" سربست فدراسیون تئزی‌سینه توخونان چاووش اوغلو بونو رد ائتمه دیکلرینی و بو احتیمالین استثنا اولمادیغینی سؤزلرینه علاوه ائدیب.
